Suomalaismiesten olutpanimo menestyy Virossa - "On fakta, että yritys kasvaisi Suomessa hitaammin"
03.07.2017 klo 22:23
Tallinnassa toimivan kahden suomalaisen perustama panimo valmistaa erityyppisiä oluita aleista lagereihin ja aina vahvoihin tynnyrikypsytettyihin oluihin, joita menee pääasiassa vientiin.
Joukkorahoituksella toimintansa aloittanut Sori Brewing -panimo toimii Virossa.
Sieltä se on levittäytynyt useiden maiden markkinoille.
Yrittäjinä toimivat suomalaiset Pyry Hurula ja Heikki Uotila.
Panimon päähalli. Pyry Hurula sanoo, että kaikki mikä kiiltää, on käytössä oluen valmistukseen. KARI KAUPPINEN
- Jokainen tynnyri on uniikki. Vaikka sama olut laitetaan kymmeneen tynnyriin, niin lopputuloksena tulee kymmenen erimakuista olutta. Ne ovat lähellä toisiaan, mutta erilaisia, sanoo Sori Brewingin yrittäjä Pyry Hurula.
- Se tekee tästä myös jännittävää ja hauskaa.
Tynnyreissä, jotka luovuttavat olueen makuja, on aiemmin kypsynyt konjakkia, viskiä, rommia ja punaviinejä.
- Haluamme juomaan tällä tapaa täyteläisyyttä.
- Tynnyriä voimme yleensä käyttää vain kerran, sillä sitten siitä ei enää riitä makua.
Suuri osa vahvoista oluista on noin kaksitoistaprosenttisia.
- Sellaisia viinityylisiä, joita ei paatuneinkaan saa vedettyä ykkösellä, sanoo Hurula.
- Niissä on paljon makua ja ne on tehty nautiskeluun.
- Jos olisimme keskittyneet pelkästään alle 4,7 prosentin vahvuisiin oluihin, ei meillä olisi paljon vientimarkkinaa.
- Voi sanoa, että tynnyrikypsytys on vienyt meidät maailmalle. Ja jos meillä olisi vain muutama tynnyri kaupan, ei se olisi kiinnostavaa. Pitää olla riittävä volyymi.
Yrittäjä Heikki Uotila. KARI KAUPPINEN
Tuotteita on saatavilla suomalaisista ruokakaupoista. Idea panimon perustamiseksi syntyi 3-4 vuotta sitten yrittäjille Pyry Hurulalle ja Heikki Uotilalle. KARI KAUPPINEN
Ulosmyyntiä Suomeen
Pyry Hurula sanoo, että kun hän laittoi yrittäjäkumppaninsa Heikki Uotilan kanssa panimon pystyyn reilut kaksi vuotta sitten, oli tärkeää aloittaa riittävän isona, hieman isompana kuin alkuun oli tarve, sillä pienuus estää kasvun helposti.
- Nykykalustolla meillä on kyky tehdä puoli miljoonaa litraa vuoteen. Tosin melko nopealla sykkeellä pystymme vaihtamaan laitteistoa, että voimme valmistaa enemmänkin.
Tallinnaan kaksikon toi halu tehdä olutta ilman kompromisseja. Käytännössä se tarkoittaa vähemmän byrokraattista lainsäädäntöä ja enemmän pääomaa sijoitettavaksi panimoon, kun muut elantokustannukset ovat Suomea pienemmät.
Virolaisen lainsäädännön eduista kaupantekoon Hurula mainitsee esimerkkinä, että jokin yritys Suomessa voi tilata panimolta suoraan toimipisteelleen ison erän varta vasten pantua olutta, jota ei ole muualla.
- Kovasti on tällaisen kysyntä lisääntynyt. Parhaimmillaan näitä menee yrityksen käyntikorteiksi asti, kun etiketti tehdään sellaiseksi.
Omalla reseptillä minimierä on 1 300 litraa.
- Suomeen toimitettuna siitä on tietysti maksettu kaikki Suomen verot.
Hurula sanoo, että toiminta on tietysti hieman epäreilua suomalaisille pienpanimoille.
- Käytännössähän meillä on ulosmyyntioikeus ja jos asia Suomessa muuttuu, se vaatii kajoamista Alkon monopoliin. Sellainen aika on aika kaukana vielä.
Tosin alkoholilain uudistus saattaisi sallia itsenäisille ja pienille panimoille nykyiseen tilaviinin ja sahdin myyntioikeuteen verrattavan oikeuden myydä omia käsityöläisoluita suoraan valmistuspaikalta.
"Viro arvostaa yrityksiä"
Pyry Hurula kehuu Viron yrittäjyysilmapiiriä.
- Täällä on itsestäänselvyys, että yrittäjä on yhteiskunnan selkäranka. Kun poliittisia päätöksiä tehdään, ne ovat tosi harvoin yrittäjältä pois.
Sori Brewing -panimo toimii tehdasrakennuksessa, jonka viereen suunnitellaan Virosta muualle Eurooppaan Baltian haki kulkevaa rautatietä. KARI KAUPPINEN
Tynnyrikypsytetyt oluet ovat olutnautinnon fine diningia. KARI KAUPPINEN
Käytännön elämässä panimo on kehittynyt nopeampaan tahtiin Virossa kuin Suomessa.
- Täällä meillä on varaa pitää järkevä elintaso itsellämme, vaikka emme nosta paljon palkkaa eikä silloin tarvitse tehdä kompromisseja yrityksen suhteen vaan sen kehitykseen voidaan sijoittaa enemmän. On fakta, että yritys kasvaisi Suomessa hitaammin.
Hurula sanoo, että heidän panimonsa on ollut aktiivinen toimija niin Suomen kuin Vironkin poliittisessa päätöksenteossa asiassa lobbaamisen osalta ja alan järjestöissä toimimisen kautta.
- Vähän taputetaan itseämmekin selkään, sillä olemme tehneet tämän eteen tosi paljon töitä ja olemme aktiivinen keskustelija.
- Meillä on täällä käynyt kansanedustajia ja ministereitä ja olemme voineet ihan omalla esimerkillä kertoa näistä asioista.
Uusille mantereille?
Sori Brewing -panimo avasi tänä vuonna ravintolan Helsinkiin. Samanlaisia suunnitelmia on Tallinnaan ja muualle ulkomaille, Myös Suomeen on tulossa vähintään toinen ravintola.
- Hyvä paikka ja yrittäjä pitää löytyä. Itse haluamme keskittyä ydinosaamiseemme, sanoo Pyry Hurula.
Sori Brewing on vienyt tuotteitaan Suomen lisäksi esimerkiksi Liettuaan, Latviaan, Puolaan, Ranskaan, Venäjälle, Norjaan ja Ruotsiin. Aasian ja Pohjois-Amerikan markkinat ovat suunnitelmissa. Myös virolaisissa marketeissa tuotteita on.
- Juuri lähetimme rekallisen Englantiin ja Saksan markkinoilla aloittelemme.
- Laatu on tärkeää. Pitää tehdä niin erilaisia tuotteita, että erottuu muista ja meistä aletaan puhua. Tuotteita vertaillaan niin paljon ja portinvartijat eli ravintoloitsijat ja muut ostajat ovat hyvin tietoisia, mitä maailmalla tehdään ja millaisia arvioita oluet ovat saaneet.
- Ja mitä panimosta pöhistään. Eli onko se tarpeeksi kiinnostava ja jännittävä?
Sori Brewing on kerännyt pääomaa joukkorahoituksella. Mukana on melkein 400 sijoittajaa.
Joukkorahoitukseen ei tällä erää pääse mukaan. KARI KAUPPINEN
Vain kolmessa ammatissa on paljon ylitarjontaa tekijöistä pääkaupunkiseudulla - liikaa hakijoita on useampaan
Palkka 1 500-5 000 euroa - näin suuri enemmistö tienaa yksityisellä sektorilla
Palkka yli 5 000 €/kk - näissä ammateissa tienataan eniten yksityisellä sektorilla
Työelämä - 14.08. 13:37
3 merkkiä siitä, että työntekijää arvostetaan
Työelämä - 14.08. 9:43
Uusi, ilmainen sovellus helpottaa työnhakua mobiililaitteilla
Työelämä - 14.08. 7:02
Kajon olisi valmis palkkaamaan heti satoja uusia työntekijöitä - taksialalla pulaa kuljettajista
Työelämä - 13.08. 21:40
5 yleistä virhettä, jotka pilaavat työhaastattelun
Työelämä - 13.08. 10:42
Näin suuri osuus tarjoilijan palkasta menee vuokraan eri puolilla maata - isot erot
Työelämä - 13.08. 7:05
Näissä ammateissa on pulaa tekijöistä pääkaupunkiseudulla - osuiko ennuste oikeaan?
Työelämä - 12.08. 21:49
4 asiaa, joita hyvä pomo ei pyydä alaisiaan tekemään
Työelämä - 12.08. 9:15
Nokian Renkaat palkkaa yli 80 uutta työntekijää autonrenkaiden tuotantoon - mitä taitoja työntekijällä pitää olla, ihmisistä ja kulttuurista vastaava johtaja Tytti Bergman?
Työelämä - 11.08. 11:05
5 asiaa, joita onnettomat työntekijät tekevät
Työelämä - 10.08. 10:24
HS: Mies teki töitä yli puoli vuotta ilman palkkaa koirakeskuksessa
Työelämä - 09.08. 19:50
Google kiilasi suomalaisyritysten väliin - nämä ovat kaupallisen alan opiskelijoiden ihannetyönantajat
Työelämä - 09.08. 12:06
6 merkkiä siitä, että joku aikoo ottaa loparit
Työelämä - 08.08.2018 23:15